Document ID: 31994R1157

ΚΑΝΟΝΙΣΜΟΣ (ΕΚ) αριθ. 1157/94 ΤΗΣ ΕΠΙΤΡΟΠΗΣ της 20ής Μαΐου 1994 για την τροποποίηση του κανονισμού (ΕΟΚ) αριθ. 1728/92 περί λεπτομερών κανόνων εφαρμογής ειδικού καθεστώτος για τον εφοδιασμό σε προϊόντα σιτηρών των Καναρίων Νήσων και περί καθορισμού του προβλεπόμενου ισοζυγίου εφοδιασμού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα στις Καναρίους Νήσους (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και ιδίως το άρθρο 3 παράγραφος 4,
Εκτιμώντας:
ότι οι κοινές λεπτομέρειες εφαρμογής του καθεστώτος εφοδιασμού των Καναρίων Νήσων σε ορισμένα γεωργικά προϊόντα έχουν καθοριστεί από τον κανονισμό (ΕΟΚ) αριθ. 1695/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2596/93 (4)-
ότι, σε εφαρμογή των διατάξεων του άρθρου 2 του κανονισμού (ΕΟΚ) αριθ. 1601/92 στον κανονισμό (ΕΟΚ) αριθ. 1728/92 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2300/93 (6), έχει καθοριστεί το προβλεπόμενο ισοζύγιο εφοδιασμού σε προϊόντα σιτηρών για τις Καναρίους Νήσους- ότι το ισοζύγιο αυτό επιτρέπει την εναλλαξιμότητα των ποσοτήτων που προβλέπονται για ορισμένα από τα εν λόγω προϊόντα καθώς και, στην περίπτωση που θα αποδειχθεί αναγκαίο, την αύξηση κατά τη διάρκεια του οικονομικού έτους της συνολικής ποσότητας που έχει καθοριστεί- ότι μετά από την πείρα που αποκτήθηκε και προκειμένου να ικανοποιηθούν οι ανάγκες στις Καναρίους Νήσους είναι ανάγκη να τροποποιηθεί αυτό το προβλεπόμενο ισοζύγιο- ότι πρέπει συνεπώς να τροποποιηθεί το παράρτημα του κανονισμού (ΕΟΚ) αριθ. 1728/92-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 1728/92 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Μαΐου 1994.

Labels: 3
17
18